stanford-oval/wikipedia huggingface dataset:
Malawi
Väestö

Malawi on yksi Saharan eteläpuolisen Afrikan tiheimmin asuttuja valtioita. Väestö sijoittuu kuitenkin pääosin maaseudulle; vuonna 2018 kaupungistumisaste oli vain 16,0 prosenttia. Afrikassa vain Burundin kaupungistuminen on vähäisempää. Maan pääkaupunki Lilongwessä on lähes 990 000 asukasta, Blantyressä on noin 800 000 (2018).
Malawi on saanut nimensä maravi-bantukansalta, joka tuli alueelle 600 vuotta sitten Kongon suunnalta bantuekspansion yhteydessä. Maravit jakaantuivat edelleen chewa- ja njanja-kansoiksi, ja heimojen väliset erimielisyydet ja laajamittaiset muutot olivat yleisiä 1800-luvulle asti. Nykyisin heimoidentiteetti ei ole enää yhtä merkitsevä kuin ennen ja yhteinen, malawilainen identiteetti on voimistumassa. Chewat ovat enemmistönä maan keski-, njanjat etelä- ja tumbukat pohjoisosassa.
Suuri osa väestöstä on chewoja, loput njanjoja, n’goneja, tumbukoita, lomweja ja islaminuskoisia yaolaisia. Vuoden 1998 väestönlaskennassa kristittyjä oli 80 prosenttia, muslimeita 13 prosenttia. Chichewan kieli oli silloin äidinkieli 57,2 prosentilla väestöstä. Kielellä oli virallisen kielen asema vuosina 1968–1994. Joskus on tilastoitu njandžojen puhumana njandža (12,8 %), joka on sama kieli kuin chichewa. Muita suurehkoja kieliä ovat yaolaisten puhuma chiyao (10,1 %) sekä chitumbuka (9,5 %). Nimien etuliite ”chi” tarkoittaa kieltä: chitumbuka on tumbukoiden kieli, chichewa chevojen kieltä ja chinjandža njandžojen kieltä.
Ethnologue: Languages of the World -teoksessa vuodelta 2015 listataan 16 Malawissa käytettyä elävää kieltä.
| nimi | puhujia | vuosi | muuta |
| --- | --- | --- | --- |
| Kokola | 200 000 | 2000 | Kaakkoisosassa |
| Lomwe | 850 000 | 2012 | Kaakkoisosassa |
| Nyakyusa-Ngonde | 300 000 | 1993 | Pohjoisosassa |
| Njandža | 7 milj. | 2001 | Chichewa ja chinjanja tämä murteita |
| Sena | 270 000 | 2001 | Eteläosassa |
| Tumbuka | 2,2 milj. | 2010 | Pohjoisosassa |
| Yao | 2,2 milj. | 2010 | Malawijärven kaakkoisosassa, Mosambikin rajalla |
Kulttuuri ja media

Malawilainen perinteinen musiikki on saanut vaikutteita eri puolilta, niin Etelä-Afrikan zuluilta kuin Tansanian yaoilta. Perinteisiä soittimia ovat erilaiset rummut, ksylofonia muistuttava mambilira ja helistimet, joita voidaan kiinnittää myös tanssijoiden jalkoihin ja käsivarsiin.
Perinteisiin kankaiden koristelumenetelmiin kuuluu batiikki. Maan kuvataiteilijat ovat tehneet moderneja batiikkitöitä sekä kivi- ja puukaiverruksia. Tunnetuimpia nimiä ovat Cuthy Mede, Kay Chirombo, Willie Nampeya ja Louis Dimpwa.
Malawissa, kuten muuallakin Afrikassa, on vahva kansantarinoiden perinne. Monet modernit kirjailijat joutuivat elämään maanpaossa Bandan valtakaudella ja palasivat Malawiin vasta 1990-luvun puolivälissä. Melkein kaikki kirjallisuus julkaistaan englanniksi. Tunnetuimpia runoilijoita ovat Frank Chipasula ja Steve Chimombo. Legson Kayira on kirjoittanut puoliomaelämäkerrallisia teoksia matkoista Afrikassa jo 1970-luvulla. Nykyisin Yhdysvalloissa työskentelevä Paul Tiyambe Zeleza on kirjoittanut parikymmentä tietokirjaa ja kolme kaunokirjallista teosta.
Malawin kattavin viestintäväline on radio. Kansallisen yleisradioyhtiön nimi on Malawi Broadcasting Corporation, MBC. Sen lisäksi maassa toimii neljä kaupallista ja yksi katolisen kirkon omistama radiokanava. Televisiotoiminta alkoi vuonna 1998. Maassa ilmestyy kaksi päivittäistä ja yksi viikoittainen englanninkielinen lehti, ja lisäksi kuukausittain ilmestyy chichewan- eli njandžankielinen Boma Lathu.
Yliopistoista vanhin on vuonna 1964 perustettu Malawin yliopisto. Muita yliopistoja ovat muun muassa Mzuzun yliopisto (1997), Lilongwen maatalouden ja luonnonvarojen yliopisto (2011) ja Kamuzun terveystieteiden yliopisto (2021).
Kulttuuri ja media > Urheilu

Malawi on osallistunut kesäolympialaisiin kahdeksan kertaa alkaen vuodesta 1972. Se boikotoi sekä vuoden 1976 että 1980 kisoja: ensimmäisiä yhdessä muiden Afrikan maiden kanssa Etelä-Afrikan apartheid-politiikan takia ja jälkimmäisiä 60 muun maan kanssa Neuvostoliiton Afganistanin-miehityksen vuoksi. Malawin urheilijat eivät ole saaneet olympiamitaleita.
Suosittuja joukkueurheilulajeja ovat jalkapallo, kriketti ja rugby. Malawin jalkapallomaajoukkue sai pronssia Afrikan kisoissa vuonna 1987. Krikettijoukkue on liittynyt kansainväliseen lajiliittoon vasta vuonna 2003. Se nousi Afrikan kolmosdivisioonasta kakkosdivisioonaan vuonna 2010, mutta putosi kolmoseen vuonna 2014.
Maassa on viisi kenttää, joilla pelataan kansainvälisiä otteluita: kolme Blantyressä, yksi Lilongwessä ja yksi Mpingwessä. Verkkopallossa Malawi sijoittuu maailmanlistalla viidenneksi 25 maan joukossa (tilanne toukokuussa 2015).
Aiheesta muualla

Kuvia tai muita tiedostoja aiheesta Malawi Wikimedia Commonsissa
Globalis.fi – Malawin maaprofiili (Arkistoitu – Internet Archive)
| n k Afrikan valtiot |
| --- | --- | --- |
|  Pohjois-Afrikka |  Algeria  Egypti  Libya  Marokko  Mauritania  Sudan  Tunisia  |  |
|  Länsi-Afrikka |  Benin  Burkina Faso  Gabon  Gambia  Ghana  Guinea  Guinea-Bissau  Kamerun  Kap Verde  Kongon tasavalta  Liberia  Mali  Norsunluurannikko  Niger  Nigeria  Päiväntasaajan Guinea  São Tomé ja Príncipe  Senegal  Sierra Leone  Togo  |  |
|  Keski-Afrikka |  Burundi  Keski-Afrikan tasavalta  Kongon demokraattinen tasavalta  Ruanda  Tšad  |  |
|  Itä-Afrikka |  Djibouti  Eritrea  Etelä-Sudan  Etiopia  Kenia  Seychellit  Somalia  Tansania  Uganda  |  |
|  Eteläinen Afrikka |  Angola  Botswana  Etelä-Afrikka  Komorit  Lesotho  Madagaskar  Malawi  Mauritius  Mosambik  Namibia  Swazimaa  Sambia  Zimbabwe  |  |
 Itsehallintoalueet: Länsi-Sahara kiistanalainen alue  Mayotte  Réunion  Saint Helena 
| n k Kansainyhteisö |
| --- | --- |
Jäsenvaltiot:  Antigua ja Barbuda  Australia  Bahama  Bangladesh  Barbados  Belize  Botswana  Brunei  Dominica  Etelä-Afrikka  Fidži  Gabon  Gambia  Ghana  Grenada  Guyana  Intia  Jamaika  Kamerun  Kanada  Kenia  Kiribati  Kypros  Lesotho  Malawi  Malesia  Malediivit  Malta  Mauritius  Mosambik  Namibia  Nauru  Nigeria  Pakistan  Papua-Uusi-Guinea  Ruanda  Saint Kitts ja Nevis  Saint Lucia  Saint Vincent ja Grenadiinit  Salomoninsaaret  Sambia  Samoa  Seychellit  Sierra Leone  Singapore  Sri Lanka  Swazimaa  Tansania  Togo  Tonga  Trinidad ja Tobago  Tuvalu  Uganda  Uusi-Seelanti  Vanuatu  Yhdistynyt kuningaskunta 
| n k Eteläisen Afrikan kehitysyhteisö (SADC) |
| --- | --- |
Jäsenvaltiot:  Angola  Botswana  Etelä-Afrikka  Kongon demokraattinen tasavalta  Lesotho  Madagaskar  Malawi  Mauritius  Mosambik  Namibia  Sambia  Seychellit  Swazimaa  Tansania  Zimbabwe 
Malawijärven kirjoahvenia.
Postimerkki vuodelta 1897 Britannian Keski-Afrikasta
Malawin ensimmäinen presidentti Hastings Kamuzo Banda
Peter Mutharika, Malawin presidentti 2014–2020.
Malawin piirikunnat
Nakalan käytäväksi kutsuttu liikenneväylä tuo rautatieyhteyden Malawista Intian valtameren rannalle Nacalan satamakaupunkiin.
Eduskunnan ikäpuhemies

Eduskunnan ikäpuhemies (ruots. riksdagens ålderstalman) on epävirallinen nimitys Suomen eduskunnan iältään vanhimmalle kansanedustajalle, joka vuosittain toimii puhemiehenä ennen varsinaisen puhemiehistön valintaa valtiopäivillä. Tässä artikkelissa on luettelo niistä kansanedustajista, jotka ovat olleet kulloisenkin eduskunnan vanhimpia jäseniä. Jotkut vanhimmat ovat voineet nousta eduskuntaan kesken kauden varaedustajana eivätkä siis ole toimineet ikäpuhemiehenä. Tällainen oli esimerkiksi Jörn Donner tullessaan edustajaksi alkuvuodesta 2007.
Vuoden 1906 valtiopäiväjärjestys määräsi eduskunnan vanhimman jäsenen toimimaan puhemiehenä kunnes puhemiehistö on valittu. Nykyään saman määrää eduskunnan työjärjestys.
Huomautuksia

Pisimmän aikaa on Suomen eduskunnan vanhimpana kansanedustajana ollut Miina Sillanpää, 12 vuotta. Hän toimi ikäpuhemiehenä 12 kertaa vuosien 1936–1947 valtiopäivillä. Sillanpää on myös ainoa naispuolinen eduskunnan vanhin, ja ensimmäinen nainen, joka on toiminut puhemiehenä eduskunnan istunnossa.
Miina Sillanpää on Suomen eduskunnan kaikkien aikojen vanhin kansanedustaja. Hän oli 82-vuotias jättäessään eduskunnan heinäkuussa 1948. Tällöin hänet nimitettiin kunniapuhemieheksi. Myös Väinö Tanner, Tuure Junnila ja Jörn Donner ovat olleet kansanedustajina vielä yli 80-vuotiaina.
Rafael Paasio on ainoana toiminut varsinaisena puhemiehenä vanhimpana kansanedustajana ollessaan. Hänet valittiin puhemieheksi 1970, 1971 ja 1972 valtiopäivillä, ja näin hän sai kunnian luovuttaa puhemiehen viran itselleen ikäpuhemiehen asemassa.
Paasio oli vanhimpana kansanedustajana myös pääministeri myöhemmin vuoden 1972 valtiopäivien aikana. Ainoa toinen pääministerinä eduskunnan vanhimpana ollessaan toiminut oli P. E. Svinhufvud 1930 ja 1931 valtiopäivillä.
Svinhufvud oli vuoden 1931 valtiopäivien ensimmäisessä istunnossa ainoa istuva pääministeri ikäpuhemiehenä. Myöhemmin samojen valtiopäivien aikana hänet valittiin presidentiksi. Svinhufvudin jättäessä täten eduskunnan tuli uudeksi vanhimmaksi kansanedustajaksi entinen presidentti K. J. Ståhlberg.
Eduskunnan vanhimman kansanedustajan asema on vaihtunut kesken valtiopäivien useita kertoja jonkun edustajista esimerkiksi siirtyessä toisiin tehtäviin (kuten Svinhufvud presidentiksi kesken vuoden 1931 valtiopäivien). Tämän vuoksi saman vaalikauden aikaisilla valtiopäivillä voi olla eri ikäpuhemiehet. Kesken valtiopäivien vanhimmaksi edustajaksi noussut ei välttämättä ehdi toimia kertaakaan ikäpuhemiehenä: esimerkiksi Jörn Donner nousi eduskuntaan varasijalta vuoden 2007 alussa, ja oli tällöin kansanedustajana ainoastaan vuoden 2006 valtiopäivien viimeiset kuukaudet ennen uusia vaaleja.
Muita kansanedustajien ikäennätyksiä > Iäkkäimmiksi eläneet kansanedustajat

|  | Kansanedustaja | Puolue | Syntyi | Kuoli | Ikä |
| --- | --- | --- | --- | --- | --- |
| 1. | Salme Katajavuori | kok, pop | 2. toukokuuta 1912 | 8. syyskuuta 2016 | 104 v 129 vrk |
| 2. | Nestori Kaasalainen | ml | 14. helmikuuta 1915 | 1. maaliskuuta 2016 | 101 v 16 vrk |
| 3. | Aimo Laiho | skdl | 6. tammikuuta 1914 | 29. syyskuuta 2014 | 100 v 266 vrk |
| 4. | Taisto Tähkämaa | kesk | 11. joulukuuta 1924 |  | 100 v 92 vrk |
| 5. | Jutta Zilliacus | rkp | 25. heinäkuuta 1925 |  | 99 v 231 vrk |
| 6. | Pentti Poutanen | kesk | 9. elokuuta 1922 | 27. maaliskuuta 2022 | 99 v 230 vrk |
| 7. | Johannes Wiik | rkp | 1. huhtikuuta 1873 | 26. maaliskuuta 1972 | 98 v 360 vrk |
| 8. | Heikki Hasu | ml | 21. maaliskuuta 1926 |  | 98 v 357 vrk |
| 9. | Mikko Kaarna | ml | 1. lokakuuta 1911 | 30. elokuuta 2010 | 98 v 333 vrk |
| 10. | Sinikka Luja-Penttilä | sdp | 9. kesäkuuta 1924 | 18. marraskuuta 2022 | 98 v 162 vrk |
Arne H. Lindgren

Arne Harald Lindgren (30. huhtikuuta 1922 Herrljunga, Älsvborgin lääni, Ruotsi – 12. lokakuuta 1991 Lund) oli ruotsalainen kirjailija ja virsirunoilija.
Elämänvaiheet ja työ

Lindgen oli Ruotsin kirkon lähetysliiton (Svenska Missionsförnundet) pastorin poika. Hän opiskelu alkuaan lääketiedettä 1941-1946, mutta jatkoi opintojaan Göteborgin Suuren teatterin operettikoulussa ja valmistui lopulta kansakoulunopettajaksi. 1960-luvun puolivälistä alkaen hän toimi kirjailijana, luennoitsijana ja saarnaajana.
Tunnetuimpia hänen kirjojaan on Svart dagbok (1972), Kullestensgatan (1973) sekä Vägen till Kamien-Pomorski (1974) sekä runoteokset Då slutade talgoxen sjunga, Det blå rummet ja Bilder från bönhuset. Teoksissaan hän on kuvannut myös  omaa kokemustaan, mitä pimeys ja ahdistuneisuus voivat merkitä, mutta myös sitä, kristillinen usko voi siinä tilanteessa merkitä. Hän itsekin on kokenut elämässään pimeitä kausia.
Hän on kirjoittanut kirkkonäytelmiä yhteistyössä Lundin hiippakunnan kirkkonäytelmäryhmän kanssa. Hän sai varmuutta kirjoittaa virsiä osallistuttuaan Båstadissa 1978 järjestettyyn virsiseminaariin. Siellä hän tutustui säveltäjä Roland Forsbergiin, joka sävelsi Lindgrenin virsiä. Neljä virttään on Ruotsin kirkon virsikirjassa vuodelta 1986.
Lindgrenin virret Ruotsin kirkon virsikirjassa
96 Öppna mig för din kärlek / Tahtoisin avoin olla 1978 (Suom. Anna-Mari Kaskinen 1996, säv. Roland Forsberg 1978)
208 Det tändes ett ljus / i sorgens mörka gömma Nyt nähdä voin: on valo yllä pääni 1978 (Suom. Anna-Mari Kaskinen 1998,. säv. Roland Forsberg 1978)
358 Han gick in i din säv kamp / Hän on kanssasi taistelussa 1978 (Suom. Pekka Turunen, Niilo Rauhala 1994, säv. Per Harling 1979)
523 Kom nära. Gud. Kom vila / Jää lähelleni, Herra 1978 (Suom. Anna-Maija Raittila 1997, säv. Åke Kullnes 1988)
Ruotsinsuomalainen näyttelijä Tomas Laustiola on Lindgrenin poika.
Harald Sinihammas

| Harald Sinihammas |
| --- | --- |
 
Tanskan kuningas
Valtakausi:  958–986
Edeltäjä:  Gorm Vanha
Seuraaja:  Sven Haaraparta
Norjan kuningas
Valtakausi:  970–985/986   kanssahallitsijana Haakon Sigurdinpoika
Edeltäjä:  Harald Harmaaturkki
Seuraaja:  Haakon Sigurdinpoika  Sven Haaraparta

Syntynyt:  ei tiedetä  Tanska
Kuollut:  987 Jomsborg
Puoliso:  Gunhild   Tove   Gyritha
Lapset:  Sven Haaraparta   Erik   Hakon   Tyre   Gunhild
Suku:  Jelling
Isä:  Gorm Vanha
Äiti:  Tyra Danebot
Uskonto:  roomalaiskatolisuus
Jellingin riimukivet
Lähetyspiispa Poppo kastaa Harald Sinihampaan noin vuonna 960
Harald Sinihammas (tansk. Harald 1. Blåtand, muinaisnorjaksi Haraldr blátönn, norj. Harald Blåtann) ; (k. 987) oli Tanskan kuningas vuosina 958–986 sekä Norjan kuningas vuosina 976–986.
Lisänimi ”Sinihammas” lienee tullut Haraldin huonoista, tummuneista hampaista. Lisänimi kuitenkin tunnetaan vasta paljon Haraldia myöhäisemmistä lähteistä, joten ei tiedetä, missä vaiheessa se on syntynyt.
Suku

Hän oli Gorm Vanhan ja tämän puolison Thyren, Tyra Danebootin poika ja seurasi isäänsä valtaistuimelle. Harald vei päätökseen isänsä aloittaman Tanskan muodostumisen yhtenäisvaltioksi.
Kuningas

Harald kääntyi kristityksi vuonna 965 ja teki kristinuskosta Tanskan virallisen uskonnon. Hän muutti Jellingin riimukivet kristillisiksi muistomerkeiksi, joissa kunnioitettiin hänen vanhempiaan Gormia ja Thyrea. Pienemmän kivistä oli pystyttänyt Gorm vaimonsa muistoksi. Harald lisäsi sen viereen toisen kiven, joka on 244 cm korkea ja tehty graniitista.
Haraldin pystyttämään riimukiveen on hakattu teksti: ”Kuningas Harald antoi pystyttää tämän kiven isänsä Gormin ja äitinsä Tyrvin muistoksi. Harald, joka voitti itselleen koko Tanskan ja Norjan ja teki tanskalaisista kristittyjä.” Kivessä on kuvattu Kristus punottujen ja solmittujen nauhojen keskellä, ja sen tarkoituksena oli erottaa Kristus pohjoisten aasajumalien ja taikojen maailmasta.
Perintö

Harald ei lopulta onnistunut käännyttämään alamaisiaan kristinuskoon, vaan sen sijaan hänet syrjäytettiin valtaistuimelta. Tanska ja Norja käännytettiin kristinuskoon vasta sata vuotta myöhemmin.
Langaton tiedonsiirtotekniikka Bluetooth on nimetty Haraldin mukaan.
Puolisot

Gunhild
Tove, vendiläinen prinsessa, knees (kuningas) Mistivoin tytär
Gyritha, Gyrid
Lapset

Hiring (historioitsija Adam Bremeniläisen mainitsema), lähetettiin Englantiin armeijan kanssa ja murhattiin siellä
Sven Haaraparta
Erik
Hakon, Samlandin herra
Thyra, avioitui ruotsalaisen Styrbjørnin ja sen jälkeen norjalaisen Olav Tryggvasonin kanssa
Gunhild, avioitui jaarli Pallig Tokesenin kanssa Englannissa ja murhattiin siellä vuonna 1002
Luettelo 27-vuotiaina kuolleista muusikoista

"27 Club graffiti" Tel Avivissa sisältää useitaa "klubin" jäseniä. Vasemmalta: Brian Jones, Jimi Hendrix, Janis Joplin, Jim Morrison, Jean-Michel Basquiat, Kurt Cobain ja Amy Winehouse.
Tämä on luettelo 27-vuotiaina kuolleista muusikoista. 1960-luvun lopulla ja 1970-luvun alussa joukko kuuluisia rocktähtiä kuoli tässä iässä, useimmiten päihteiden väärinkäytön seurauksena. Tästä syystä 27-vuotiaana kuoleminen on rockmuusikoista puhuttaessa eräänlainen käsite. Usein puhutaan ironisesti  27:n kerhosta tarkoitettaessa nuorina kuolleita muusikkoja tai näyttelijöitä.
Alkuperäinen 27-kerho

| Nimi | Kuolinpäivä | Kuolinsyy | Kuuluisuus |
| --- | --- | --- | --- |

| Brian Jones | 1969-07-033. heinäkuuta 1969 | hukkuminen epäselvissä olosuhteissa | The Rolling Stonesin kitaristi ja perustajajäsen |
| Jimi Hendrix | 1970-09-1818. syyskuuta 1970 | oksennukseen tukehtuminen | The Jimi Hendrix Experiencen perustaja, merkittävä kitaristi |
| Janis Joplin | 1970-10-044. lokakuuta 1970 | heroiinin yliannostus | Big Brother and the Holding Companyn päävokalisti, blueslaulaja |
| Jim Morrison | 1971-07-033. heinäkuuta 1971 | sydänkohtaus | The Doorsin keulakuva ja päävokalisti |
| Kurt Cobain | 1994-04-055. huhtikuuta 1994 | itsemurha | Nirvanan keulakuva, laulaja ja kitaristi |

Vaikka Hendrix, Joplin ja Morrison kuolivat kaikki kymmenen kuukauden sisällä ja tunsivat toisensa, "27:n kerhosta" alettiin puhua vasta Cobainin kuoleman jälkeen vuonna 1994.
Muita 27-vuotiaina kuolleita muusikoita

| Nimi | Kuolinsyy | Kuuluisuus |
| --- | --- | --- |

| Dave Alexander | alkoholismi | The Stoogesin basisti |
| Ria Bartok | tulipalo | ranskalainen yé-yé-laulaja |
| Nicole Bogner | pitkäaikainen vakava sairaus | Visions of Atlantisin solisti |
| D. Boon | auto-onnettomuus | Minutemenin kitaristi ja laulaja |
| Louis Chauvin | neurologinen sairaus | Ragtime-muusikko |
| Peter Ham | itsemurha | Badfingerin keulahahmo, kitaristi ja kosketinsoittaja |
| Leslie Harvey | sähköisku | Stone the Crowsin kitaristi |
| Robert Johnson | tuntematon | merkittävä blues-kitaristi ja laulaja |
| Kim Jong-hyun | itsemurha | korealaisen poikabändi Shineen laulaja-lauluntekijä |
| Kami | aivoverenvuoto | Malice Mizerin rumpali |
| Helmut Köllen | häkämyrkytys | Triumviratin basisti |
| Ron "Pigpen" McKernan | maksasairaus | The Grateful Dead -yhtyeen perustajajäsen ja vokalisti |
| Kristen Pfaff | heroiinin yliannostus | Holen basisti |
| Fredo Santana | lääkkeen yliannostus | yhdysvaltalainen rap-artisti |
| Gary Thain | heroiinin yliannostus | Uriah Heepin basisti |
| Richard Turner | sydänkohtaus | Friendly Firesin trumpetisti |
| Alan Wilson | heroiinin yliannostus | Canned Heatin keulahahmo ja laulaja |
| Amy Winehouse | alkoholimyrkytys | laulaja-lauluntekijä |
| Mia Zapata | henkirikos | The Gitsin solisti |
Aiheesta muualla

Surullinen lista: 27-vuotiaana kuolleet rock-tähdet mtv3.fi
Warkis

| Warkis |
| --- | --- |

Perustettu:  1983
Entiset nimet:  Valtit
Kaupunki:  Varkaus
Kotiareena:  NPS Areena
– kapasiteetti:  1000
Sarjataso:  II-divisioona
Värit:                
Puheenjohtaja:  Marko Luostarinen
Päävalmentaja:  Matti Tiihonen
Kapteeni:  Pyry Pietinen
Mestaruudet:  0
Hopeaa:  0
Pronssia:  0
Infobox OKVirheellinen NIMI-arvo: 
Warkis on varkautelainen jääkiekkoseura, joka pelaa kaudella 2024-2025 Suomen neljänneksi korkeimmalla sarjatasolla II-divisioonassa Savo-Karjalan lohkossa. Seura on perustettu vuonna 1983. Sen kotihalli on NPS Areena. Warkiksen kaikkien aikojen menestynein pelaaja on Jukka Hentunen,  joka urallaan pelasi NHL:ssä ja SM-liigassa.
Tunnettuja pelaajia > Kasvatit SM-liigassa

Mikko Heiskanen
Jukka Hentunen
Timo Hirvonen
Tuomas Immonen
Matti Koistinen
Mika Skyttä
Joonas Toivanen
Timo Turunen
Tunnettuja pelaajia > Edustusjoukkueessa pelanneet ammattilaiskiekkoilijat

Jukka Hentunen
Matti Koistinen
Antti Riekkinen
Kai Tillanen
Antti Tirkkonen
Jani Väänänen
Aiheesta muualla

Seuran kotisivut
Jukka Hentunen on toistaiseksi ainoa NHL:ssä asti pelannut Warkis-kasvatti.
Syntymäkartta

Syntymäkartta
Syntymäkartta on astrologinen kaavio, joka kuvaa planeettojen sijainteja ja suhteita henkilön syntymähetkellä. Syntymäkartan laatimista varten tarvitaan henkilön syntymäpäivä, tarkka kellonaika ja syntymäpaikka. Syntymäkartta on ympyrän muotoinen, ja se koostuu kolmesta kehästä. Uloimmalla kehällä ovat Eläinradan merkit, keskimmäisellä kehälle on merkitty planeettojen sijainnit ja sisimmällä kehällä astrologiset huoneet. Ympyrän keskellä olevat viivat ovat planeettojen välisiä aspekteja.
Eläinrata

Eläinrata on jaettu kahteentoista yhtä suureen osaan, ja näitä osia kutsutaan eläinradan merkeiksi. Jokainen merkki kattaa 30 astetta ekliptikasta, joka on yhteensä 360 astetta. Merkit ovat seuraavat, rivien lopussa mainitaan asteina geosentriset ekliptikaaliset pituuspiirit, joita merkki vastaa (länsimaisessa astrologiassa käytettävällä trooppisella eläinradalla ne luetaan kevättasauspisteestä itään):
– Oinas (Aries), [0, 30)
– Härkä (Taurus), [30, 60)
– Kaksoset (Gemini), [60, 90)
– Rapu (Cancer), [90, 120)
– Leijona (Leo), [120, 150)
– Neitsyt (Virgo), [150, 180)
– Vaaka (Libra), [180, 210)
– Skorpioni (Scorpio), [210, 240)
– Jousimies (Sagittarius), [240, 270)
– Kauris (Capricorn), [270, 300)
– Vesimies (Aquarius), [300, 330)
– Kalat (Pisces) [330, 360)
Planeetat

Astrologiassa planeetoiksi kutsutaan kaikkia taivaankappaleita Auringosta Plutoon, vaikka Aurinko onkin tähti, Kuu Maan kiertolainen ja Pluto luokitellaan nykyisin planetoidiksi. Persoonallisiksi planeetoiksi sanotaan Aurinkoa, Kuuta, Merkuriusta, Venusta ja Marsia, joiden uskotaan vaikuttavan ihmisen luonteeseen. Sosiaalisia planeetoja ovat Jupiter ja Saturnus. Niiden ei katsota vaikuttavan suoraan ihmisen luonteeseen, mutta ovat vuorovaikutuksessa sen kanssa. Jupiter ja Saturnus ovat kaukaisimmat planeetat, joita ihmissilmällä voi nähdä maasta. Kollektiivisia planeettoja ovat Uranus, Neptunus ja Pluto, joden uskottaan vaikuttavan ihmisiin  enemmän kollektiivisella tasolla.
Asteroidit

Asteroidit edustavat usein naisarkkityyppejä. Asteroidien uskotaan voivan myös tuoda esiin henkisen kehityksen haasteita ja mahdollisuuksia, jotka voivat avautua vasta, kun planeettojen asettamat haasteet on käsitelty.
Chiron
Ceres
Pallas
Juno
Vesta
Kuusolmut

Kuusolmuilla tarkoitetaan pisteitä, jotka osoittavat Kuun radan ja Maan ratatason eli ekliptikan leikkauskohdat. Nämä pisteet tunnetaan myös nimillä eteläinen solmu (alasolmu) ja pohjoinen solmu (yläsolmu). Nämä solmut muodostavat akselin, jonka astrologiassa katsotaan symboloivan elämän karmallisia teemoja ja suuntaa, johon ihmisen sielu on matkalla.
Kuun yläsolmun (pohjoisen solmun) katsotaan edustavan elämän suuntaa ja niitä oppitunteja, joita sielun on tarkoitus oppia tässä elämässä. Se symboloi uusia kokemuksia ja kasvua.
Kuun alasolmun (eteläisen solmun) taas katsotaan edustavan menneisyyden karmallisia teemoja ja niitä taitoja ja kokemuksia, jotka henkilö on jo omaksunut aiemmissa elämissä tai tämän elämän alkutaipaleella. Se kuvastaa asioita, joista tulisi luopua tai joita tulisi kehittää eteenpäin.
Akselit

Askendentti on se kohta Eläinradasta, joka annetulla hetkellä (henkilön syntymähetkellä) on juuri nousemassa horisontin yläpuolelle, deskendentti taas se kohta, joka on juuri laskemassa. Niiden kautta kulkee akseli ASC-DC, jonka uskotaan kuvaavan persoonallisuutta / ihmissuhteita. MC-IC (Keskitaivas-Keskiyö) on akseli, joka muodostuu ekliptikan ja meridiaanin (etelä-pohjoissuunnassa kulkeva taivaanpallon isoympyrä) leikkauspisteistä. MC-IC-akselin uskotaan kuvaavan uraa, ammattia, asemaa / kotia, perhettä, turvallisuutta.
Vertex-Antivertex on akseli, jonka uskotaan viittaavan pakonomaisiin ja kohtalokkaisiin kohtaamisiin ihmisten kanssa. Vertex on ekliptikan läntisin piste, Antivertex on sitä vastapäätä itäisimpänä pisteenä.
Huoneet

Syntymäkartassa on kaksitoista huonetta, joiden katsotaan edustavan eri elämänalueita. Ne määräytyvät paikkakunnan horisontin mukaan siten, että huoneet 1–6 ovat horisontin alapuolella, huoneet 7–12 yläpuolella. Ne on numeroitu päinvastaiseen suuntaan verrattuna taivaankannen näennäiseen pyörimiseen nähden. Näin ollen vuorokauden kuluessa jokainen planeetta kulkee kaikkien huoneiden kautta. Noustessaan kukin planeetta siirtyy 1. huoneesta 12. huoneeseen, laskiessaan taas 7. huoneesta 6. huoneeseen.
Huoneet ovat nimeltään:
1. huone: Minähuone
2. huone: Voimavarojen huone
3. huone: Kommunikaation huone
4. huone: Kodin huone
5. huone: Luovuuden huone
6. huone: Työn ja velvollisuuksien huone
7. huone: Rakkauden ja ihmissuhteiden huone
8. huone: Transformaation huone
9. huone: Totuuden huone
10. huone: Uran ja ammatin huone
11. huone: uudistusten huone
12. huone: Itsensä voittamisen huone